Document ID: 32011D0378

IZVEDBENI SKLEP KOMISIJE
z dne 27. junija 2011
o spremembi dela A Priloge XI k Direktivi Sveta 2003/85/ES glede seznama nacionalnih laboratorijev, pooblaščenih za ravnanje z živim virusom slinavke in parkljevke
(notificirano pod dokumentarno številko C(2011) 4385)
(Besedilo velja za EGP)
(2011/378/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke, ki razveljavlja Direktivo 85/511/EGS in odločbi 89/531/EGS in 91/665/EGS ter spreminja Direktivo 92/46/EGS (1), in zlasti člena 67(2) Direktive,
ob upoštevanju naslednjega:
(1)
Direktiva 2003/85/ES določa minimalne nadzorne ukrepe, ki se uporabljajo v primeru izbruha slinavke in parkljevke, ter nekatere preventivne ukrepe za boljšo ozaveščenost o zadevni bolezni ter pripravljenost pristojnih organov in kmetijskega prebivalstva nanjo.
(2)
Navedeni preventivni ukrepi vključujejo obveznost, da države članice zagotovijo, da ravnanje z živim virusom slinavke in parkljevke za raziskave in diagnostiko poteka le v pooblaščenih laboratorijih iz dela A Priloge XI k Direktivi 2003/85/ES.
(3)
Španija je uradno obvestila Komisijo, da Centro de Investigación en Sanidad Animal (CISA), Valdeolmos, Madrid ustreza zahtevam iz člena 65 Direktive 2003/85/ES. Španija je zaprosila, da se CISA doda na seznam nacionalnih laboratorijev, pooblaščenih za ravnanje z živim virusom slinavke in parkljevke iz dela A Priloge XI k navedeni direktivi.
(4)
Zato je treba na seznamu nacionalnih laboratorijev iz dela A Priloge XI k Direktivi 2003/85/ES nadomestiti vnos za Španijo.
(5)
Del A Priloge XI k Direktivi 2003/85/ES je zato treba ustrezno spremeniti.
(6)
Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
V delu A Priloge XI k Direktivi 2003/85/ES se vnos za Španijo nadomesti z naslednjim:
„ES
Španija
-
Laboratorio Central de Sanidad Animal, Algete, Madrid
-
Centro de Investigación en Sanidad Animal (CISA), Valdeolmos, Madrid
Španija“
Člen 2
Ta sklep je naslovljen na države članice.
V Bruslju, 27. junija 2011

Labels: 7
0
18
6